Priekšlikums PADOMES LĒMUMS par nolīgumu noslēgšanu vēstuļu apmaiņas veidā Eiropas Savienības vārdā par grozījumiem koncesijās attiecībā uz mājputnu gaļas izstrādājumiem starp Eiropas Savienību un Brazīlijas Federatīvo Republiku un starp Eiropas Savienību un Taizemes Karalisti saskaņā ar 1994. gada Vispārējās vienošanās par tarifiem un tirdzniecību (VVTT 1994) XXVIII pantu /* COM/2012/0106 final - 2012/0046 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Sarunas saskaņā ar VVTT 1994 XXVIII pantu, kas attiecībā uz mājputnu gaļu noslēdzās 2007. gadā (OV L 138, 30.5.2007.), aptvēra mājputnu gaļas tarifa apakšpozīcijas pozīcijā 0210, kā arī vienu mājputnu gaļas izstrādājumu apakšpozīciju — 1602 32 19 — EK grafikā CXL: termiski apstrādāti izstrādājumi, kas satur vairāk nekā 57 % putnu gaļas. Tika nolemts, ka sarunas tikai par mājputnu gaļas izstrādājumu tarifa apakšpozīciju 1602 32 19 pietiekami novērš iespējamo aizstāšanas ietekmi. Turpmākie importa dati tomēr liecināja par mājputnu gaļas izstrādājumu importa krasu pieplūdumu tarifa apakšpozīcijā 1602 32 30: izstrādājumi ar mājputnu gaļas vai subproduktu saturu 25 % no svara vai vairāk, bet mazāk par 57 %. Tas vedināja domāt, ka eksportētāji izmanto relatīvo plaisu ES aizsardzības līmenī, aizstājot mājputnu izstrādājumus, kas satur vairāk nekā 57 % putnu gaļas, ar izstrādājumiem, kuros tās ir mazāk nekā 57 %, saskaņā ar tarifa apakšpozīciju 1602 32 30. Nākotnē bija gaidāma salīdzināma aizstāšanas ietekme citās tarifa pozīcijas 1602 apakšpozīcijās. Lai vispārēji risinātu šo aizstāšanas ietekmi, kas skar ES mājputnu nozari, Komisija pieprasīja Padomes atļauju no jauna risināt sarunas par koncesijām attiecībā uz mājputnu gaļu, uz ko attiecas KN 16. nodaļa. 2009. gada 25. maijā Padome pilnvaroja Komisiju sākt sarunas saskaņā ar VVTT 1994 XXVIII pantu (COM priekšlikums 8615/09 WTO 72 AGRI 166), lai no jauna pārrunātu koncesijas attiecībā uz mājputnu gaļas tarifa pozīcijām saskaņā ar KN 16. nodaļu. 2009. gada 16. jūnijā pārējiem PTO dalībniekiem tika izsūtīts paziņojums par ES nodomu grozīt koncesijas attiecībā uz apakšpozīcijām 1602 20 10, 1602 32 11, 1602 32 30, 1602 32 90, 1602 39 21, 1602 39 29, 1602 39 40 un 1602 39 80, kas iekļautas Eiropas Kopienu grafikā CXL. Komisija noturēja sarunas, apspriežoties ar Tirdzniecības politikas komiteju, atbilstīgi Padomes izdotajiem norādījumiem par sarunām. Komisija ir risinājusi sarunas ar Brazīlijas Federatīvo Republiku un Taizemes Karalisti, kas abas ir galvenie piegādātāji un/vai kam ir būtiskas intereses vairākās attiecīgajās tarifa pozīcijās. Sarunu rezultātā tika sagatavoti nolīgumi vēstuļu apmaiņas veidā, kas parafēti ar Taizemes Karalisti 2011. gada 22. novembrī un ar Brazīlijas Federatīvo Republiku 2011. gada 7. decembrī. Nolīgumi tika apspriesti, pamatojoties uz tajā laikā spēkā esošajiem kombinētās nomenklatūras kodiem. Komisijas Regulā (ES) Nr. 1006/2011 izklāstītajā Padomes Regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikuma jaunākajā redakcijā, kas publicēta OV L 282 2011. gada 28. oktobrī, tarifa apakšpozīcijas 1602 39 40 un 1602 39 80 ir apvienotas jaunā tarifa apakšpozīcijā 1602 39 85. Tādēļ ir lietderīgi šo jauno situāciju atspoguļot īstenošanas regulā. 2. IETEKME UZ BUDŽETU Sk. finanšu pārskatu pielikumā. 2012/0046 (NLE) Priekšlikums PADOMES LĒMUMS par nolīgumu noslēgšanu vēstuļu apmaiņas veidā Eiropas Savienības vārdā par grozījumiem koncesijās attiecībā uz mājputnu gaļas izstrādājumiem starp Eiropas Savienību un Brazīlijas Federatīvo Republiku un starp Eiropas Savienību un Taizemes Karalisti saskaņā ar 1994. gada Vispārējās vienošanās par tarifiem un tirdzniecību (VVTT 1994) XXVIII pantu EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu un 218. panta 6. punkta a) apakšpunkta v) punktu, ņemot vērā Eiropas Komisijas priekšlikumu, pēc leģislatīvā akta projekta nosūtīšanas valstu parlamentiem, ņemot vērā Eiropas Parlamenta piekrišanu[1], tā kā: (1) 2009. gada 25. maijā Padome pilnvaroja Komisiju sākt sarunas saskaņā ar VVTT 1994 XXVIII pantu (COM priekšlikums 8615/09 WTO 72 AGRI 166), lai no jauna pārrunātu koncesijas attiecībā uz mājputnu gaļas tarifa pozīcijām saskaņā ar KN 16. nodaļu. (2) Šo sarunu rezultātā tika sagatavoti nolīgumi vēstuļu apmaiņas veidā, kas parafēti ar Brazīlijas Federatīvo Republiku 2011. gada 7. decembrī un ar Taizemes Karalisti 2011. gada 22. novembrī. (3) Saskaņā ar Padomes [..] Lēmumu Nr. …/2012/ES[2] nolīgumi Savienības vārdā tika parakstīti [..]. (4) Minētie nolīgumi būtu jāapstiprina, IR PIEŅĒMUSI ŠO LĒMUMU. 1. pants Eiropas Savienības un Brazīlijas Federatīvās Republikas un Eiropas Savienības un Taizemes Karalistes nolīgumi vēstuļu apmaiņas veidā saskaņā ar VVTT 1994 XXVIII pantu par grozījumiem koncesijās attiecībā uz apstrādātas mājputnu gaļas produktiem ar HS kodiem 1602 3211 "(gatavi izstrādājumi no vistas gaļas, termiski neapstrādāti, ar mājputnu gaļas vai subproduktu saturu 57 % no svara vai vairāk)", 1602 3230 "(gatavi izstrādājumi no vistas gaļas, ar mājputnu gaļas vai subproduktu saturu 25 % no svara vai vairāk, bet mazāk par 57 %)", 1602 3290 "(gatavi izstrādājumi no vistas gaļas, ar mājputnu gaļas vai subproduktu saturu 25 % no svara vai vairāk)", 1602 3921 "(gatavi izstrādājumi no pīļu, zosu, pērļu vistiņu gaļas, termiski neapstrādāti, ar mājputnu gaļas vai subproduktu saturu 57 % no svara vai vairāk)", 1602 3929 "(gatavi izstrādājumi no pīļu, zosu, pērļu vistiņu gaļas, termiski apstrādāti, ar mājputnu gaļas vai subproduktu saturu 57 % no svara vai vairāk)", 1602 3940 "(gatavi izstrādājumi no pīļu, zosu, pērļu vistiņu gaļas, termiski apstrādāti, ar mājputnu gaļas vai subproduktu saturu 25 % no svara vai vairāk, bet mazāk par 57 %)" un 1602 3980 "(gatavi izstrādājumi no pīļu, zosu, pērļu vistiņu gaļas, ar mājputnu gaļas vai subproduktu saturu mazāk par 25 % no svara)" EK sarakstā CXL, kas pievienots VVTT 1994[3] pielikumā, ar šo tiek apstiprināti Savienības vārdā. Nolīgumu teksts ir šā lēmuma pielikumā. 2. pants Ar šo Padomes priekšsēdētājs tiek pilnvarots sniegt nolīgumos paredzētos paziņojumus. 3. pants Šis lēmums stājas spēkā nākamajā dienā pēc tā pieņemšanas. Briselē, Padomes vārdā — priekšsēdētājs PIELIKUMS NOLĪGUMS VĒSTUĻU APMAIŅAS VEIDĀ starp Eiropas Savienību un Brazīliju saskaņā ar 1994. gada Vispārējās vienošanās par tarifiem un tirdzniecību (VVTT) XXVIII pantu par grozījumiem koncesijās attiecībā uz mājputnu gaļas izstrādājumiem, kas paredzētas VVTT 1994 pielikumā pievienotajā ES grafikā A. Eiropas Savienības vēstule Vieta, datums Godātais kungs! Pēc sarunām saskaņā ar 1994. gada Vispārējās vienošanās par tarifiem un tirdzniecību (VVTT) XXVIII pantu par grozījumiem ES koncesijās attiecībā uz apstrādātu mājputnu gaļu, man ir gods ierosināt: 1. Eiropas Savienība savā grafikā iekļauj šādas izmaiņas: Saistošā nodokļu likme apakšpozīcijām 1602 3211, 1602 3230 un 1602 3290 ir 2765 EUR/t. Apakšpozīcijai 1602 3211 tiek atklāta tarifa kvota 16 140 t, no kurām 15 800 t piešķir Brazīlijai. Kvotas likme ir 630 EUR/t. Apakšpozīcijai 1602 3230 tiek atklāta tarifa kvota 79 705 t, no kurām 62 905 t piešķir Brazīlijai. Kvotas likme ir 10,9 %. Apakšpozīcijai 1602 3290 tiek atklāta tarifa kvota 2865 t, no kurām 295 t piešķir Brazīlijai. Kvotas likme ir 10,9 %. 2. Importēšanu saskaņā ar 1. punktā minētajām tarifa kvotām veic, pamatojoties uz izcelsmes sertifikātiem, ko nediskriminējošā veidā izsniegušas Brazīlijas kompetentās iestādes. 3. Jebkurā laikā pēc jebkuras puses pieprasījuma var rīkot apspriešanos par jebkuru iepriekš minēto jautājumu. Būšu pateicīgs, ja apstiprināsit, ka Jūsu valdība piekrīt šās vēstules saturam. Attiecīgā gadījumā šī vēstule kopā ar Jūsu sniegto apstiprinājumu veidos nolīgumu vēstuļu apmaiņas veidā starp Eiropas Savienību un Brazīliju. Eiropas Savienība un Brazīlija paziņo viena otrai par savu iekšējo procedūru pabeigšanu, kas vajadzīgas, lai nolīgums stātos spēkā. Nolīgums stājas spēkā 14. (četrpadsmitajā) dienā pēc pēdējā paziņojuma saņemšanas. Lūdzu, pieņemiet manus visdziļākās cieņas apliecinājumus! Eiropas Savienības vārdā — B. Brazīlijas vēstule Vieta, datums Godātais kungs! Man ir gods apstiprināt, ka esmu saņēmis Jūsu [..] vēstuli, kas skan šādi: "Pēc sarunām saskaņā ar 1994. gada Vispārējās vienošanās par tarifiem un tirdzniecību (VVTT) XXVIII pantu par grozījumiem ES koncesijās attiecībā uz apstrādātu mājputnu gaļu, man ir gods ierosināt: 1. Eiropas Savienība savā grafikā iekļauj šādas izmaiņas: Saistošā nodokļu likme apakšpozīcijām 1602 3211, 1602 3230 un 1602 3290 ir 2765 EUR/t. Apakšpozīcijai 1602 3211 tiek atklāta tarifa kvota 16 140 t, no kurām 15 800 t piešķir Brazīlijai. Kvotas likme ir 630 EUR/t. Apakšpozīcijai 1602 3230 tiek atklāta tarifa kvota 79 705 t, no kurām 62 905 t piešķir Brazīlijai. Kvotas likme ir 10,9 %. Apakšpozīcijai 1602 3290 tiek atklāta tarifa kvota 2865 t, no kurām 295 t piešķir Brazīlijai. Kvotas likme ir 10,9 %. 2. Importēšanu saskaņā ar 1. punktā minētajām tarifa kvotām veic, pamatojoties uz izcelsmes sertifikātiem, ko nediskriminējošā veidā izsniegušas Brazīlijas kompetentās iestādes. 3. Jebkurā laikā pēc jebkuras puses pieprasījuma var rīkot apspriešanos par jebkuru iepriekš minēto jautājumu. Būšu pateicīgs, ja apstiprināsit, ka Jūsu valdība piekrīt šās vēstules saturam. Attiecīgā gadījumā šī vēstule kopā ar Jūsu sniegto apstiprinājumu veidos nolīgumu vēstuļu apmaiņas veidā starp Eiropas Savienību un Brazīliju. Eiropas Savienība un Brazīlija paziņo viena otrai par savu iekšējo procedūru pabeigšanu, kas vajadzīgas, lai nolīgums stātos spēkā. Nolīgums stājas spēkā 14. (četrpadsmitajā) dienā pēc pēdējā paziņojuma saņemšanas." Man ir gods informēt, ka mana valdība piekrīt Jūsu vēstulē paustajam. Brazīlijas vārdā — NOLĪGUMS VĒSTUĻU APMAIŅAS VEIDĀ starp Eiropas Savienību un Taizemi saskaņā ar 1994. gada Vispārējās vienošanās par tarifiem un tirdzniecību (VVTT) XXVIII pantu par grozījumiem koncesijās attiecībā uz mājputnu gaļas izstrādājumiem, kas paredzētas VVTT 1994 pielikumā pievienotajā ES grafikā A. Eiropas Savienības vēstule Vieta, datums Godātais kungs! Pēc sarunām saskaņā ar 1994. gada Vispārējās vienošanās par tarifiem un tirdzniecību (VVTT) XXVIII pantu par grozījumiem ES koncesijās attiecībā uz apstrādātu mājputnu gaļu, man ir gods ierosināt: 1. Eiropas Savienība savā grafikā iekļauj šādas izmaiņas: Saistošā nodokļu likme apakšpozīcijām 1602 3230, 1602 3290 un 1602 39 ir 2765 EUR/t. Apakšpozīcijai 1602 3230 tiek atklāta tarifa kvota 79 705 t, no kurām 14 000 t piešķir Taizemei. Kvotas likme ir 10,9 %. Apakšpozīcijai 1602 3290 tiek atklāta tarifa kvota 2865 t, no kurām 2100 t piešķir Taizemei. Kvotas likme ir 10,9 %. Apakšpozīcijai 1602 3921 tiek atklāta tarifa kvota 10 t, kas tiek piešķirta Taizemei. Kvotas likme ir 630 EUR/t. Apakšpozīcijai 1602 3929 tiek atklāta tarifa kvota 13 720 t, no kurām 13 500 t piešķir Taizemei. Kvotas likme ir 10,9 %. Apakšpozīcijai 1602 3940 tiek atklāta tarifa kvota 748 t, no kurām 600 t piešķir Taizemei. Kvotas likme ir 10,9 %. Apakšpozīcijai 1602 3980 tiek atklāta tarifa kvota 725 t, no kurām 600 t piešķir Taizemei. Kvotas likme ir 10,9 %. 2. Importēšanu saskaņā ar 1. punktā minētajām tarifa kvotām veic, pamatojoties uz izcelsmes sertifikātiem, ko nediskriminējošā veidā izsniegušas Taizemes kompetentās iestādes. 3. Jebkurā laikā pēc jebkuras puses pieprasījuma var rīkot apspriešanos par jebkuru iepriekš minēto jautājumu. Būšu pateicīgs, ja apstiprināsit, ka Jūsu valdība piekrīt šās vēstules saturam. Attiecīgā gadījumā šī vēstule kopā ar Jūsu sniegto apstiprinājumu veidos nolīgumu vēstuļu apmaiņas veidā starp Eiropas Savienību un Taizemi. Eiropas Savienība un Taizeme paziņo viena otrai par savu iekšējo procedūru pabeigšanu, kas vajadzīgas, lai nolīgums stātos spēkā. Nolīgums stājas spēkā 14. (četrpadsmitajā) dienā pēc pēdējā paziņojuma saņemšanas. Lūdzu, pieņemiet manus visdziļākās cieņas apliecinājumus! Eiropas Savienības vārdā — B. Taizemes vēstule Vieta, datums Godātais kungs! Man ir gods apstiprināt, ka esmu saņēmis Jūsu [..] vēstuli, kas skan šādi: "Pēc sarunām saskaņā ar 1994. gada Vispārējās vienošanās par tarifiem un tirdzniecību (VVTT) XXVIII pantu par grozījumiem ES koncesijās attiecībā uz apstrādātu mājputnu gaļu, man ir gods ierosināt: 1. Eiropas Savienība savā grafikā iekļauj šādas izmaiņas: Saistošā nodokļu likme apakšpozīcijām 1602 3230, 1602 3290 un 1602 39 ir 2765 EUR/t. Apakšpozīcijai 1602 3230 tiek atklāta tarifa kvota 79 705 t, no kurām 14 000 t piešķir Taizemei. Kvotas likme ir 10,9 %. Apakšpozīcijai 1602 3290 tiek atklāta tarifa kvota 2865 t, no kurām 2100 t piešķir Taizemei. Kvotas likme ir 10,9 %. Apakšpozīcijai 1602 3921 tiek atklāta tarifa kvota 10 t, kas tiek piešķirta Taizemei. Kvotas likme ir 630 EUR/t. Apakšpozīcijai 1602 3929 tiek atklāta tarifa kvota 13 720 t, no kurām 13 500 t piešķir Taizemei. Kvotas likme ir 10,9 %. Apakšpozīcijai 1602 3940 tiek atklāta tarifa kvota 748 t, no kurām 600 t piešķir Taizemei. Kvotas likme ir 10,9 %. Apakšpozīcijai 1602 3980 tiek atklāta tarifa kvota 725 t, no kurām 600 t piešķir Taizemei. Kvotas likme ir 10,9 %. 2. Importēšanu saskaņā ar 1. punktā minētajām tarifa kvotām veic, pamatojoties uz izcelsmes sertifikātiem, ko nediskriminējošā veidā izsniegušas Taizemes kompetentās iestādes. 3. Jebkurā laikā pēc jebkuras puses pieprasījuma var rīkot apspriešanos par jebkuru iepriekš minēto jautājumu. Būšu pateicīgs, ja apstiprināsit, ka Jūsu valdība piekrīt šās vēstules saturam. Attiecīgā gadījumā šī vēstule kopā ar Jūsu sniegto apstiprinājumu veidos nolīgumu vēstuļu apmaiņas veidā starp Eiropas Savienību un Taizemi. Eiropas Savienība un Taizeme paziņo viena otrai par savu iekšējo procedūru pabeigšanu, kas vajadzīgas, lai nolīgums stātos spēkā. Nolīgums stājas spēkā 14. (četrpadsmitajā) dienā pēc pēdējā paziņojuma saņemšanas." Man ir gods informēt, ka mana valdība piekrīt Jūsu vēstulē paustajam. Taizemes vārdā — FINANŠU PĀRSKATS || Fichefin/11/ 1163256 DDG/GM/nh 6.146.2011.1 || DATUMS: 06/10/2011 1. || BUDŽETA POZĪCIJA: 12. nodaļa – muitas nodokļi un citi nodokļi || APROPRIĀCIJAS DB2012: 19 171,2 M€ 2. || NOSAUKUMS: Priekšlikums — Padomes Lēmums par nolīgumu slēgšanu vēstuļu apmaiņas veidā Eiropas Savienības vārdā par grozījumiem koncesijās attiecībā uz mājputnu gaļas izstrādājumiem starp Eiropas Savienību un Brazīlijas Federatīvo Republiku un starp Eiropas Savienību un Taizemes Karalisti saskaņā ar 1994. gada Vispārējās vienošanās par tarifiem un tirdzniecību (VVTT 1994) XXVIII pantu 3. || JURIDISKAIS PAMATS: Līgums par Eiropas Savienības darbību, īpaši tā 207. un 218. pants. 4. || MĒRĶI: Noslēgt nolīgumus starp ES un Brazīliju un Taizemi, lai risinātu importa aizstāšanas ietekmi, kas skar ES mājputnu nozari. 5. || FINANSIĀLĀS SEKAS || 12 MĒNEŠU PERIODS (miljonos euro) || KĀRTĒJAIS FINANŠU GADS (2011.) (miljonos euro) || NĀKAMAIS FINANŠU GADS (2012.) (miljonos euro) 5.0 || IZDEVUMI - KO SEDZ NO EK BUDŽETA KOMPENSĀCIJAS/ INTERVENCES PASĀKUMI) - VALSTU IESTĀDES - CITI || - || - || - 5.1 || IEŅĒMUMI - EK PAŠU RESURSI (ATSKAITĪJUMI/MUITAS NODOKĻI) - VALSTS || - || - || −1,4 || || 2013 || 2014 || 2015 5.0.1 || PAREDZĒTIE IZDEVUMI || || || 5.1.1 || PAREDZĒTIE IEŅĒMUMI || - || - || - 5.2 || APRĒĶINA METODE: - 6.0 || VAI PROJEKTU VAR FINANSĒT NO APROPRIĀCIJĀM, KAS IERAKSTĪTAS KĀRTĒJĀ BUDŽETA ATTIECĪGAJĀ NODAĻĀ? || JĀ NĒ 6.1 || VAI PROJEKTU VAR FINANSĒT, VEICOT KĀRTĒJĀ BUDŽETA STARPNODAĻU PĀRVEDUMUS? || JĀ NĒ 6.2 || VAI BŪS VAJADZĪGS PAPILDU BUDŽETS? || JĀ NĒ 6.3 || VAI APROPRIĀCIJAS BŪS JĀIERAKSTA NĀKAMO GADU BUDŽETOS? || JĀ NĒ PIEZĪMES: Pēc sarunām saskaņā ar VVTT 1994 XXVIII pantu ar Brazīliju un Taizemi, kas sākās 2009. gada vidū, pasākums attiecas uz nolīgumu noslēgšanu starp ES un Brazīliju un Taizemi, lai risinātu importa aizstāšanas ietekmi, kas skar ES mājputnu nozari. Eiropas Parlamenta un Padomes regulas par šo nolīgumu īstenošanu finansiālā ietekme ir norādīta tās īpašajā finanšu pārskatā*, un tā jāvērtē kā pašu resursu samazinājums par neto summu aptuveni EUR 1,4 miljoni pēc dalībvalstu iekasēšanas izmaksu atskaitīšanas 25 % apmērā. * Finanšu pārskats Nr. 1163357/2011. [1] OV C .., .., .. lpp. [2] OV C [….], [….], [….]. lpp. [3] Nolīgumi ir publicēti OV [..] kopā ar lēmumu par parakstīšanu.